**แผนการจัดการเรียนรู้**

**กลุ่มสาระการเรียนรู้ภาษาต่างประเทศ รายวิชาภาษาอังกฤษ**

**หน่วยการเรียนรู้ที่ ๑ Basic English Grammar เรื่อง Article**

**ชั้นมัธยมศึกษาปีที่ ๔ เวลาเรียน ๒ ชั่วโมง**

**ภาคเรียนที่ ๑ ปีการศึกษา ๒๕๕๘**

**๑. สาระสำคัญ**

ภาษาอังกฤษมีความสำคัญต่อมนุษย์มากที่สุดสำหรับการสื่อสารในปัจจุบัน การที่จะเรียนภาษาอังกฤษให้เกิดความสำเร็จได้นั้นต้องอาศัยองค์ประกอบหลายอย่าง ผู้เรียนต้องเรียนรู้เกี่ยวกับกฎเกณฑ์ทางภาษาควบคู่ไปกับทักษะด้านอื่นๆโดยเฉพาะทางด้านหลักไวยากรณ์ เพื่อใช้เป็นพื้นฐานในการเรียนรู้ภาษาให้เกิดความถูกต้องที่สุด

**๒. วัตถุประสงค์**

**๒.**๑) นักเรียนสามารถบอกความหมายของคำนำหน้านาม (Article) ได้ถูกต้อง

๒.๒) นักเรียนสามารถจำแนกประเภทของคำนำหน้านาม (Article) ได้อย่างถูกต้อง

๒.๓) นักเรียนสามารถบอกหลักการใช้คำนำหน้านาม (Article) ทั้ง A, An, The ได้อย่างถูกต้อง

๒.๔) นักเรียนสามารถนำคำนำหน้านาม (Article) ไปใช้ได้อย่างถูกต้อง

**๓. สาระการเรียนรู้**

คำนำหน้านาม (Article) คือ คำที่ใช้สำหรับนำหน้าคำนามเพื่อบอกให้รู้ว่าคำนามนั้นๆมีความหมายทั่วไปหรือบ่งถึงความหมายเฉพาะ แบ่งออกเป็น ๒ ประเภท คือ

๑) คำนำหน้านามที่บ่งบอกความหมายทั่วไป (Indifinite Article) ได้แก่ A ใช้นำหน้าคำนามนับได้ทั่วไปรูปเอกพจน์ที่ออกเสียงต้นคำด้วยเสียงพยัญชนะ ตัวอย่างเช่น a book, a boy, a big umbrella, a blue eye etc. ส่วน An ใช้นำหน้าคำนามทั่วไปนับได้รูปเอกพจน์ที่ออกเสียงต้นคำด้วยเสียงสระ ตัวอย่างเช่น an egg, an apple, an orange, an hour, an ear etc. รวมถึงใช้ในสำนวนต่างๆ เช่น have a good time (มีความสุข), make a wish (อธิฐาน), have a headache (ปวดศรีษะ), have an earache (ปวดหู) etc.

๒) คำนำหน้าคำนามที่บ่งบอกถึงความเฉพาะเจาะจง (Difinite Article) ได้แก่ The ใช้นำหน้าคำนามได้ทั้งรูปเอกพจน์และพหูพจน์ทำให้คำนามนั้นมีความหมายเฉพาะเจาะจงทันที ตัวอย่างเช่น the Moon, the sun, the Moon river, the Soi sawan waterfall etc.

**๔. กิจกรรมการเรียนการสอน**

**ขั้นที่ ๑ นำเข้าสู่บทเรียน (Presentation)**

๑) ครูสร้างบรรยากาศและสิ่งแวดล้อมภายในห้องเรียน เช่น ครูกล่าวคำทักทาย แนะนำตัวเอง รวมทั้งครูชวนนักเรียนพูดคุยถึงความสำคัญของภาษาอังกฤษที่เข้ามามีบทบาทในสังคมปัจจุบัน

๒) ครูแจ้งจุดประสงค์การเรียนรู้ให้นักเรียนทราบ

๓) ครูให้นักเรียนทำแบบทดสอบก่อนเรียน (Pretest) ในขอบข่ายเนื้อหาของคำนำหน้านาม (Article) เพื่อเป็นการทดสอบความรู้ก่อนเรียน และยังทำให้ทราบถึงความรู้ความเข้าใจของนักเรียนแต่ละคนว่ามีภูมิความรู้เดิม (Background Knowledge) เกี่ยวกับคำนำหน้านาม (Article) มากน้อยเพียงใด อีกทั้งยังเป็นการกำหนดทิศทางการสอนของครูได้อีกด้วย ว่าจะสอนนักเรียนในทิศทางใดเพื่อให้บรรลุตามวัตถุประสงค์ที่ครูกำหนดไว้

๔) เมื่อนักเรียนทำแบบทดสอบเสร็จแล้ว ครูเป็นผู้เฉลยและให้นักเรียนทุกคนเปลี่ยนกันตรวจไปพร้อมๆกัน

๕) ครูกล่าวชมนักเรียนที่สามารถตอบถูกได้หลายข้อ รวมทั้งให้กำลังใจแก่นักเรียนที่มีผลคะแนนต่ำ จากนั้นชักนำนักเรียนเข้าสู่เนื้อหาในการเรียนการสอนต่อไป

**ขั้นที่ ๒ กิจกรรมการเรียนรู้ (Plactice)**

1. ครูซักถามนักเรียนเป็นรายบุคคลเกี่ยวกับความรู้ความเข้าใจที่มีต่อคำนำหน้านาม (Article)

เป็นภาษาไทย

๒) จากนั้นครูเริ่มเข้าสู่การเรียนการสอนโดยครูเปิดสื่อการสอนจากพาวเวอร์พอย (Power Point )

ที่ครูได้เตรียมเนื้อหาพร้อมทั้งตัวอย่างของคำนำหน้านาม (Article) ไว้อย่างครบถ้วนและสมบูรณ์แล้ว โดยครูบรรยายเนื้อหาไปพร้อมๆกับ เปิดสไลด์พาวเวอร์พอย (Power Point ) ไปทีละหน้าทีละประเด็นและเมื่ออธิบายจบในแต่ละสไลด์ครูถามนักเรียนว่ามีตรงไหนไม่เข้าใจ ถ้าไม่เข้าใจให้นักเรียนถามได้ ถ้านักเรียนเข้าใจแล้วก็จะเปิดสไลด์ต่อไป โดยภาษาที่ครูใช้นักเรียนสามารถฟังได้อย่างเข้าใจได้ง่าย ไม่วกไปวนมา ซึ่งครูก็จะอธิบายในขอบข่ายเรื่องของคำนำหน้านาม (Article), บอกความหมายของ(Article), อธิบายการจำแนกประเภท, อธิบายถึงความแตกต่างของหลักการใช้ (Article), รวมทั้งข้อห้ามของการใช้ (Article) ซึ่งในแต่ละหัวข้อมีการอธิบายอย่างละเอียด

๓) หลังจบการบรรยายครูทบทวนเนื้อหาและเปิดโอกาสให้นักเรียนซักถามเป็นรายบุคคลเกี่ยวกับข้อสงสัย รวมทั้งเพื่อเป็นการทดสอบไปในตัวว่านักเรียนรู้และเข้าใจในเนื้อหาที่สอนไปมากน้อยเพียงใดและถ้านักเรียนไม่เข้าใจในจุดไหนประเด็นไหน ครูก็ทบทวนและอธิบายซ้ำอีกรอบเพื่อนักเรียนจะได้เข้าใจไปในทิศทางเดียวกัน

๔) ครูให้นักเรียนทำแบบทดสอบหลังเรียน (Posttest) เพื่อวัดความรู้ความเข้าใจหลังเรียน

๕) ครูเฉลยแบบทดสอบและให้นักเรียนทุกคนเปลี่ยนกันตรวจ

๖) ครูกล่าวชมเชยนักเรียนที่สามารถตอบถูกหลายข้อ รวมทั้งให้กำลังใจแก่นักเรียนที่มีผลคะแนนต่ำ

**ขั้นที่ ๓ สรุป / นำไปใช้ ( Product)**

๑) ครูสรุปเนื้อหาเรื่องคำนำหน้านาม (Article) ให้นักเรียนรู้และเข้าใจในเนื้อหามากยิ่งขึ้น พร้อมกับให้นักเรียนบันทึกข้อมูลลงในสมุด (exercise book) เพื่อป้องกันการลืม (Forgetting) และยังสามารถนำเนื้อหาเหล่านี้มาทบทวนได้ทุกครั้งเมื่อต้องการ

๒) ครูแนะนำให้นักเรียนนำความรู้ความเข้าใจที่ได้จากบทเรียนนี้ไปต่อยอดกับการเรียนภาษาอังกฤษได้ในระดับชั้นที่สูงขึ้นเช่น ในระดับสถาบันอุดมศึกษา รวมทั้งสามารถนำไปประยุกต์ใช้ให้เกิดประโยชน์สูงสุดในชีวิตประจำวันต่อไป

**๕. สื่อการเรียนการสอนและแหล่งวิทยบริการ**

**๕.๑ สื่อการเรียนการสอน**

๑) เอกสารประกอบการสอน

๒) สื่อการสอน Power Point เรื่องคำนำหน้านาม (Article)

๓) ใบความรู้ที่ ๑ หลักการใช้ A,An นำหน้าคำนาม (Article)

๔) ใบความรู้ที่ ๒ หลักการใช้ The นำหน้าคำนาม (Article)

**๕.๒ แหล่งวิทยบริการ**

๑) ห้องสมุดโรงเรียน

๒) เว็บไซต์ http://www.krulala.com/C8articles\_summary.htm.

**๖. การวัดผลประเมินผล**

**๖.๑ วิธีการวัดและการประเมิน**

๑) จากการตรวจแบบทดสอบก่อนและหลังเรียน

๒) พฤติกรรมการใฝ่รู้ใฝ่เรียน

**๖.๒ เครื่องมือ**

๑) แบบทดสอบก่อนเรียน (Pretest)

๒) แบบทดสอบหลังเรียน (Posttest)

**๖.๓ เกณฑ์การประเมิน**

๑) การวัดผลสัมฤทธิ์จากแบบทดสอบ

๘๐% ขึ้นไป = ดีมาก

๗๐% - ๗๙% = ดี

๖๐% - ๖๙% = ปานกลาง

๕๐% - ๕๙ % = ผ่าน

ต่ำกว่า ๕๐% = ปรับปรุง

**๗. ข้อเสนอแนะ**

....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

ลงชื่อ .....................................................................

(สามเณรทศพล บุญอุ้ย)

ผู้สอน